Arvukuse muutusi heinamaadel on mõneti keerulisem seostada keskkonnatingimuste muutumisega. Nimelt võivad hõreda taimestikuga ning suhteliselt kehvasti hooldatud heinamaad olla piisava mullastiku niiskuse korral kiivitajale heaks elupaigaks. Samas võivad tugevalt väetatud tihekultuurid olla praktiliselt kasutamata. Kiivitaja kõrge arvukus heinamaadel aastatel 1972-1978 oli teatud määral seotud kultuurheinamaade leviku järsu suurenemise ja liigi sinna ülekolimisega.